“ศบค.” พบผู้ติดเชื้อโควิดใหม่ 78 ราย ในปท.33-ตรวจเชิงรุก 34-ตปท.11 ตาย 1 ราย
 “ศบค.” พบผู้ติดเชื้อโควิดใหม่ 78 ราย ในปท.33-ตรวจเชิงรุก 34-ตปท.11 ตาย 1 ราย
13 มี.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (13มี.ค.64) ว่า พบผู้ติดเชื้อรายใหม่ 78 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 33 ราย มาจากกรุงเทพมหานคร 13 ราย ตาก 1 ราย อ่างทอง 1 ราย ปทุมธานี 2ราย สมุทรสาคร 16 ราย และจากการค้นหาผู้ติดเชื้อเชิงรุกในชุมชน 34 ราย มาจากปทุมธานี 2 ราย สมุทรสาคร 32 ราย และผู้ที่เดินทางมาจากต่างประเทศ 11 ราย เป็นศรีลังกา สหรัฐอเมริกา สหราชอาณาจักร อัฟกานิสถาน โปแลนด์ ไนจีเรีย ซิมบับเว ประเทศละ 1 ราย และบังคลาเทศ 4 ราย
นอกจากนี้มีผู้เสียชีวิตเพิ่ม 1 ราย เป็นหญิงไทยอายุ 56 ปี มีโรคประจำตัว เบาหวาน ไขมันเลือดสูง มีประวัติเดินทางและพักอาศัยในพื้นที่มีการระบาดของโรค ในจ.สมุทรสาคร โดยวันที่ 15 ก.พ.64 มีอาการไข้ ไอ มีเสมหะ ปวดกล้ามเนื้อ  วันที่ 19 ก.พ.64 เข้ารับการตรวจหาเชื้อโควิด-19 ผลตรวจยืนยันพบเชื้อโควิด-19 วันที่ 23 ก.พ.64 ผู้ป่วยมีอาการเหนื่อยมากขึ้น ต้องใช้เครื่องช่วยหายใจ ในเวลาต่อมาผู้ป่วยมีอาการแย่ลงเรื่อยๆและเสียชีวิตในวันที่ 12 มี.ค.64
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 26,757 ราย แบ่งเป็นผู้ป่วยที่ติดเชื้อภายในประเทศ 9,015 ราย และการตรวจคัดกรองเชิงรุก 14,829 ราย ส่วนผู้เดินทางมาจากต่างประเทศ 2,913 ราย โดยมีผู้ป่วยรักษาหายแล้ว 26,086 ราย เพิ่มขึ้น 30 ราย ยอดเสียชีวิตสะสม 86 ราย
ขณะที่สถานการณ์การระบาดของไวรัสโควิด-19 ทั่วโลก ล่าสุดวันนี้ มียอดผู้ติดเชื้อสะสมรวมแล้ว 119,607,324 ราย เสียชีวิต 2,651,654 ราย โดยประเทศที่มียอดผู้ติดเชื้อสูงสุด อันดับแรก สหรัฐอเมริกา 29,993,423 ราย อันดับสอง บราซิล 11,368,316 ราย อันดับสาม  อินเดีย 11,333,491 ราย อันดับสี่ รัสเซีย 4,370,617 ราย และอันดับห้า สหราชอาณาจักร 4,248,286 ราย โดยประเทศไทย อยู่ในอันดับที่ 116